Source: http://sodnapraksa.si/?q=130/2016&database%5BSOVS%5D=SOVS&_submit=i%C5%A1%C4%8Di&order=changeDate&direction=desc&rowsPerPage=20&page=398
Timestamp: 2020-05-31 18:29:59+00:00

Document:
Število zadetkov: 8118cT0xMzAvMjAxNiZkYXRhYmFzZSU1QlNPVlMlNUQ9U09WUyZfc3VibWl0PWklQzUlQTElQzQlOERpJm9yZGVyPWNoYW5nZURhdGUmZGlyZWN0aW9uPWRlc2Mmcm93c1BlclBhZ2U9MjAmcGFnZT0zOTg=
403 od 406
Sodba I Up 797/2000 Vrhovno sodišče Upravni oddelek 20.03.2002 priznanje statusa in pravic žrtve vojnega nasilja - begunec Iz okoliščin selitve tožnikove družine je razvidno, da je bila le-ta zaradi sodelovanja z NOB nasilno pregnana iz svojega doma zaradi izvajanja povračilnih ukrepov okupatorja. Ta pravna podlaga za priznanje statusa je podana šele z uveljavitvijo novele ZZVN-D in na njej je bil tožniku status žrtve vojnega nasilja - begunca že priznan.
Sodba I Up 71/99 Vrhovno sodišče Upravni oddelek 16.05.2001 pogoji za pridobitev državljanstva z naturalizacijo - pravnomočno obsojena oseba - nevarnost za javni red Nevarnost za javni red po 8. točki 1. odstavka 10. člena ZDRS je podana, če je bil prosilec za sprejem v državljanstvo pravnomočno obsojen za kaznivo dejanje na kazen zapora ali pa dvakrat ali večkrat pogojno.
Sklep I Up 585/99 Vrhovno sodišče Upravni oddelek 12.10.2000 kršitev materialnega prava- poučitev stranke o pravici do vrnitve nadomestnega zemljišča - zahtevek stranke Denacionalizacijski upravičenec, ki mu zaradi zakonitih ovir po ZDen ni mogoče vrniti kmetijskega zemljišča v naravi, mora biti v postopku na prvi stopnji izrecno poučen o pravici do vrnitve nadomestnega zemljišča po 3. odstavku 42. člena ZDen, kajti sicer je podana kršitev materialnega prava.
Sodba I Up 306/2000 Vrhovno sodišče Upravni oddelek 29.11.2000 vračanje kmetijskih zemljišč iz funkcionalnega kompleksa Če parcele, ki je bila podržavljena, sedaj ni več v uradnih evidencah, niti v naravi, pač pa je sedaj z drugimi parcelami združena v eno novo parcelo, ki je v funkcionalnem kompleksu, se za vračanje kmetijskih zemljišč iz tega funkcionalnega kompleksa uporabljajo določbe 2. odstavka 27. člena ZDen.
Sodba I Up 495/2000 Vrhovno sodišče Upravni oddelek 24.01.2001 obnova postopka Predmet odločanja v obnovi postopka je lahko samo upravna stvar, zaradi katere je bil začet prejšnji upravni postopek, ki se je končal z dokončno odločbo. Ni možna obnova postopka zaradi spremembe ali razširitve prej postavljenega zahtevka. Po končanem postopku spremenjeni ali razširjeni zahtevek se ne more uveljavljati v obnovi postopka.
Sodba U 41/2000 Vrhovno sodišče Upravni oddelek 13.12.2000 denacionalizacija kmetijskih zemljišč - Sklad kmetijskih zemljišč in gozdov kot zavezanec - upoštevanje obvezne razlage 1. stavka 1. odstavka 27. člena Zden, sprejete po izdaji sodbe sodišča prve stopnje Če je postavljen zahtevek za vrnitev nadomestnega kmetijskega zemljišča, je Sklad kmetijskih zemljišč in gozdov RS zavezanec za vrnitev takšnega zemljišča, če upravičencu podržavljenega kmetijskega zemljišča iz razlogov, določenih v ZDen, ni mogoče vrniti v naravi. Ni pomembno, ali je podržavljeno kmetijsko zemljišče v njegovih sredstvih, ali ne.
Sodba I Up 1135/99 Vrhovno sodišče Upravni oddelek 12.10.2000 aktivna legitimacija za vložitev zahteve za vračilo premoženja, ki je bilo podržavljeno po Zakonu o agrarnih skupnostih Pravna podlaga za vračanje premoženja, ki je bilo podržavljeno na podlagi Zakona o agrarnih skupnostih, je sicer ZDen, vendar še posebej določbe Zakona o ponovni vzpostavitvi agrarnih skupnosti in vrnitvi njihovega premoženja in pravic. Posebna ureditev je tudi v tem, da so v skladu z določbo navedenega zakona aktivno legitimirani za vložitev zahteve za vračilo takega premoženja le člani agrarnih skupnosti, ponovno organizirani v skupnost. Tožena stranka pa niti ne trdi, da sodi v krog navedenih upravičencev.
Sodba U 467/97 Vrhovno sodišče Upravni oddelek 31.05.2000 izvolitev v sodniško funkcijo - predlaganje kandidatov s strani Sodnega sveta RS Odločitev Sodnega sveta RS, katerega izmed prijavljenih kandidatov bo predlagal v izvolitev v Državni zbor, je po tem, ko o vseh prijavljenih kandidatih prejme mnenje personalnega sveta in ministra, pristojnega za pravosodje, stvar proste presoje Sodnega sveta RS.
Sodba U 1584/95 Vrhovno sodišče Upravni oddelek 20.04.2000 napredovanje zaposlenih - vrtci in šole - odločanje le o eni zahtevi Če je bila zahteva za napredovanje naslovljena kot zahteva za napredovanje v dva naziva (mentor in svetovalec), med spisi pa ni vloge, ki bi pomenila spremembo ali umik zahtevka, je tožena stranka z odločanjem le o eni zahtevi bistveno kršila pravila postopka.
Sodba U 35/99 Vrhovno sodišče Upravni oddelek 14.06.2000 izvolitev v sodniško funkcijo - prosta presoja Sodnega sveta - varstvo ustavnih pravic Akt, s katerim Sodni svet odloči, katerega izmed več kandidatov, ki izpolnjujejo z zakonom predpisane pogoje za izvolitev v sodniško funkcijo, je posamični akt, o katerega zakonitosti odloča sodišče v upravnem sporu le, če se z njim posega v ustavne pravice posameznika. Odločitev Sodnega sveta, katerega izmed prijavljenih kandidatov bo predlagal v izvolitev v Državni zbor, je po tem, ko o vseh prijavljenih kandidatih prejme mnenje personalnega sveta in ministrstva, pristojnega za pravosodje, stvar njegove proste presoje.
Sodba I Up 275/99 Vrhovno sodišče Upravni oddelek 15.06.2000 ničnost odločbe - izdaja odločbe brez zahteve stranke - poravnava Če je stranka vložila denacionalizacijsko zahtevo, potem pa je bila sklenjena poravnava, na podlagi katere je bila izdana denacionalizacijska odločba, s katero je bil postopek končan in je ta odločba dokončna in pravnomočna, pomeni, da ni podan ničnostni razlog iz 4. točke 267. člena ZUP, to je zato, ker bi odločbo izdal organ brez zahteve stranke (126. člen ZUP), stranka pa pozneje ni izrečno ali molče v to privolila. Sodišče prve stopnje je zato bistveno kršilo določbe postopka.
Sodba U 1605/95 Vrhovno sodišče Upravni oddelek 10.11.1999 nepopolna vloga Poziv za dopolnitev vloge je bil vročen pooblaščenki tožeče stranke, z jasno navedbo, na katero zadevo se dopis nanaša in je tako ugovor tožeče stranke, da ni bilo mogoče ugotoviti, na koga se dopis nanaša, brezpredmeten.
Sodba U 382/95 Vrhovno sodišče Upravni oddelek 12.05.1999 upravičenci do denacionalizacije - temelj podržavljenja Upravni organ je v svoji odločbi navedel kot akt podržavljenja v predmetni zadevi tako odločbo Okrajne komisije za agrarno reformo v Kamniku z dne 12.12.1947, kot Odlok Okrajnega sodišča v Mariboru z dne 20.5.1948 in s tem kot zakonsko podlago Zakon o agrarni reformi in kolonizaciji v Sloveniji oz. Zakon o nacionalizaciji zasebnih gospodarskih podjetij. V celotni obrazložitvi pa ni več besede o odločbi Okrajne komisije za agrarno reformo v Kamniku in ni obrazloženo, zakaj tožena stranka te odločbe v celoti ali v določenem delu ne upošteva.
Sodba U 944/94-11 Vrhovno sodišče Upravni oddelek 29.10.1997 pogoji za opravljanje dejavnosti - podjetnik Če odpoved najema poslovnih prostorov, za katere obstoji najemna pogodba, ni izkazana s pravnomočno sodno odločbo, se šteje, da samostojni podjetnik izpolnjuje pogoj, da razpolaga s poslovnim prostorom za opravljanje dejavnosti.
Sodba U 218/96-10 Vrhovno sodišče Upravni oddelek 09.10.1997 lokacijsko dovoljenje Tožena stranka bi morala že po uradni dolžnosti preizkusiti izpolnjevanje pogojev za gradnjo po odloku. Po določbi 53. člena ZUN mora investitor zahtevi za lokacijsko dovoljenje priložiti dokazilo, da je upravičen razpolagati z zemljiščem, na katerem namerava graditi ali drugače posegati v prostor, kar zajema tudi dokazilo o ugasli služnosti.

References: sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 sodišče 
 Sodišče 
 sodišče 
 sodišče 
 sodišče 
 sodišče